cyanic-selkie/wikianc huggingface dataset:
எச்சம்பட்டி
பள்ளி
இக்கிராமத்தின் நுழைவில் ஊராட்சி ஒன்றிய நடுநிலை பள்ளி அம்மைத்துள்ளது. இப்பள்ளி 1981 இல் தொடக்கபள்ளியாக துவங்கப்பட்டு, 2009 இல் நடுநிலைப்பள்ளியாக தரம் உயர்த்தபட்டுள்ளது. இப்பள்ளியில் எச்சம்பட்டி, குரும்பட்டி, எதிர்கோட்டை, ஜோடு ஆலமரம் ஆகிய பகுதிகளைச் சேர்ந்த குழந்தைகள் பயின்று வருகின்றனர்.
அந்தோனி ஆலென்
அந்தோனி ஆலென் (Antony Allen, பிறப்பு:    திசம்பர் 22 1912,  இறப்பு: திசம்பர் 21 2003),    இங்கிலாந்து அணியின்    துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 35 முதல்தர துடுப்பாட்டப் போட்டிகளில் கலந்து கொண்டுள்ளார். 1932 - 1947 ஆண்டுகளில், முதல்தர துடுப்பாட்டப் போட்டிகளில்  பங்குகொண்டார்.
வெளி இணைப்பு
அந்தோனி ஆலென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 26 2011.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:2003 இறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
ஒ.ச.நே - 03:30
ஒ.ச.நே - 03:30 (UTC-03:30) என்பது ஒருங்கிணைக்கப்பட்ட சர்வதேச நேரத்துடன் -03:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது கனேடிய மாகாணமான நியூஃபவுன்லாந்து மற்றும் லாப்ரடோரில், நியூஃபவுன்லாந்து சீர் நேரமாக பயன்படுத்தப்படுகின்றது.
மேற்கோள்கள்
பகுப்பு:ஒ.ச.நே பெயர்ச்சிகள்
மைக் குரூயிசு
மைக் குரூயிசு (Mike Cruise) (அதிரியான் மைக்கேல் குரூயிசு) ஒரு பிரித்தானிய வானியலாளரும் வானியற்பியலாளரும் பர்மிங்காம் பலகலைக்கழக வானியல், விண்வெளி ஆராய்ச்சித் துறையின் தகைமைப் பேராசிரியரும் ஆவார். இவர் 2018 இலிருந்து 2020 வரை அரசு வானியல் கழகத் தலைவராக இருந்தார். இதர்கு முன்பு இவர் அக்கழகத்தின் செயலாளராகவும் துணைத்தலைவராகவும் பொருளாளராக்வும் இருந்துள்ளார்.
மேற்கோள்கள்
பகுப்பு:பிரித்தானிய வானியலாளர்கள் பகுப்பு:பிரித்தானிய வானியற்பியலாளர்கள் பகுப்பு:வாழும் நபர்கள்
முதலியாண்டான்
வைணவப் பெரியோர்களில் மிகவும் புகழத்தக்க முதலியாண்டான் கிபி 1027 ஆம் ஆண்டு சித்திரை மாதம் புனர்பூசம் நட்சத்திரத்தில் சென்னை அடுத்த பூந்தமல்லிக்கு அருகில் பச்சைவர்ணபுரம் (தற்போதைய நசரத்பேட்டை)எனும் ஊரில் அனந்தநாராயணதீட்சிதர் மற்றும் நாச்சியாரம்மாள் (இராமானுசரின் தங்கை) எனும் தம்பதிக்கு மகனாக பிறந்தார்."தாசரதி" எனும் இயற்பெயருடைய இவர் வைணவ குருவான இராமானுசரின் மருமகன் ஆவார்.
பஞ்ச நாராயணன்
இராமானுசரின் முதல் மாணாக்கராகிய இவர் தன் ஆச்சாரியன் ஆணைப்படி கர்னாடகாவில் உள்ள பேளூர் எனும் ஊரில் முறையே கீர்த்தி நாராயணன் (தலக்காட்), செளம்ய நாராயணன்(நாகமங்களா), நம்பி நாராயணன்(தொண்டனூர்), கேசவநாராயணன்(பேளூர்) மற்றும் வீர நாராயணன்(கடக்) எனும் ஐந்து நாராயணத் தலங்களை நிர்மாணித்தார்.
பகுப்பு:இந்து சமயப் பெரியார்கள் பகுப்பு:வைணவ அடியார்கள் பகுப்பு:வைணவ சமயம்
முத்தப்புடையான்பட்டி மால் பூண்டி விநாயகர் மற்றும் மாரியம்மன் கோயில்
முத்தப்புடையான்பட்டி மால் பூண்டி விநாயகர் மற்றும் மாரியம்மன் கோயில் தமிழ்நாட்டில் திருச்சிராப்பள்ளி மாவட்டம், முத்தப்புடையான்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில். மாரியம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமர்நாதபுதூர் ஊராட்சி
அமர்நாதபுதூர் ஊராட்சி (Amarnathapudur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1462 ஆகும். இவர்களில் பெண்கள் 695 பேரும் ஆண்கள் 767 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாபிகொண்டா வனவிலங்குச் சரணாலயம்
பாபிகொண்டா வனவிலங்குச் சரணாலயம் (Papikonda National Park) இந்தியாவின் ஆந்திரப்பிரதேச மாநிலத்தில் உள்ள கிழக்கு கோதாவரி மற்றும் மேற்கு கோதாவரி மாவட்டங்களிலும், தெலுங்கானா மாநிலத்தின் கம்மம் மாவட்டத்திலும் 1,012.86 கிலோமீட்டர் 2 பரப்பளவில் அமைந்துள்ளது. இச்சரணாலயத்தில் புலிகள், சிறுத்தைகள், சம்பார் மற்றும் புள்ளி மான் மற்றும் காட்டெருமை போன்ற வனவிலங்கு பாலூட்டிகள் வசிக்கின்றன. 1980 களில் இங்கு நீர்காட்டெருமை காணப்பட்டதாக இங்குள்ள குடியிருப்பு வாசிகள் தெரிவிக்கின்றனர். ஆனால் தற்பொழுது இவ்வின எருமைகள் எதுவும் இங்கு இருப்பதாக அறியப்படவில்லை
மேற்கோள்கள்
பகுப்பு:ஆந்திரப் பிரதேசத்தில் உள்ள வனவிலங்கு புகலிடங்கள் பகுப்பு:ஆந்திரப் பிரதேசம் பகுப்பு:கிழக்கு கோதாவரி மாவட்டம் பகுப்பு:மேற்கு கோதாவரி மாவட்டம் பகுப்பு:கம்மம் மாவட்டம்
சிக்கன்னன்குப்பம் ஊராட்சி
சிக்கண்ணன்குப்பம் ஊராட்சி (Chickkanankuppam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள நாட்டறம்பள்ளி வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4511 ஆகும். இவர்களில் பெண்கள் 2266 பேரும் ஆண்கள் 2245 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராம்புரி
ராம்பூரி என்பது ஒரு இந்திய கத்தி ஆகும். இது 9 முதல் 12 அங்குல நீளமுள்ள ஒற்றை முனை கொண்ட புகழ்பெற்ற கத்தி ஆகும். வழக்கமாக இது மடித்து வைத்து, பொத்தானைக் கொண்டு விரிக்கக்கூடிய கத்திவகையாகும். 19 ஆம் நூற்றாண்டின் தொடக்கத்தில் இந்திய குண்டர்களின் அடிப்படை ஆயுதமாக இதை பயன்படுத்தினர். உத்தரப்பிரதேச மாநிலத்தின் ராம்பூரில் இருந்து இதன் பெயர் உருவானது. இதை 18 ஆம் நூற்றாண்டின் பிற்பகுதியில் ராம்பூரில் உள்ள உள்ளூர் நவாப்களின் அரச கருமான்கள் இவ்வகைக் கத்திகளை உருவாக்கினர்.
ராம்பூரி இன்றும் இது குற்றம் சார்ந்த ஆயுதமாக பயன்படுத்தப்படுகிறது. உள்ளூர் இந்திய மாஃபியாகளால் உள்நாட்டில் தயாரிக்கப்பட்ட கள்ளத் துப்பாக்கிகள் மற்றும் அதிநவீன தானியங்கி துப்பாக்கிகள் ஆகியவை பெரும்பாலும் இவற்றின் இடத்தை இடத்தைப் பிடித்துள்ளன. 1990 களின் நடுப்பகுதியில், உத்திரபிரதேச அரசு 4.5 அடி அங்குல நீள கத்தியைத் கத்தியால் தடை செய்தது. இது 1960 களில் மற்றும் 1970 களில் பாலிவுட்டின் குற்றம்சார்ந்த காட்சிகளால் இந்தக் கத்தி பிரபலமடைந்தது.
வெளி இணைப்புகள்
பகுப்பு:கத்திகள் பகுப்பு:ராம்பூர் மாவட்டம் பகுப்பு:உத்தரப் பிரதேசம் பகுப்பு:உத்தரப் பிரதேச பண்பாடு
இலித்துவானிய மொழி
மேற்கோள்களும் அடிக்குறிப்புகளும்
பகுப்பு:மொழிகள்
கோலாகங்சார்
கோலாகங்சார் (மலாய்: Kuala Kangsar; சீனம்: 瓜拉江沙) மலேசியா பேராக் மாநிலத்தில் உள்ள அரச நகரம். இங்கேதான் மலேசியாவின் முதல் ரப்பர் மரக் கன்று நடப்பட்டது. பிரித்தானிய தாவரவியலாளர் எச். என். ரிட்லி முதல் ரப்பர் கன்றை நட்டு உலக ரப்பர் ஏற்றுமதியில் மலேசியாவை முதல் நிலைக்கு கொண்டு வந்தார். இந்த நகரத்தின் மக்கள் தொகை 39,331.
கோலாகங்சார் நகரம் கங்சார் நதிக் கரையோரம் உருவாக்கப் பட்டது. இந்த ஆறு பேராக் ஆற்றுடன் கலக்கிறது. 1877–1887 ஆண்டுகளில் பேராக் மாநிலத்தை ஆட்சி செய்தவர் சுல்தான் யூசுப் சரிபுடின் முசபர் ஷா. இந்தச் சுல்தான் தான் கோலாகங்சார் அரச நகரத்தை உருவாக்கினார்.
வரலாறு
thumb|left|233px|இஸ்தானா கெனாங்கான் பழைய அரண்மனை.
பொதுவாக, மலாய் அரசர்கள் உயரமான இடங்களில் தங்களின் நகரங்களை உருவாக்கி வந்துள்ளனர். ஆனால், சுல்தான் யூசுப் ஒரு நதிக் கரையோரம் தன் நகரத்தை உருவாக்கினார். அதற்கு ஸ்ரீ சாயோங் என பெயர் சூட்டினார்.
பேராக் மாநிலக் காடுகளில் வருடம் முழுமையும் மழை பெய்யும். தவிர பருவமழைக் காலங்களில் ஆறுகளில் வெள்ளம் பெருக்கெடுத்து ஓடும். 1926 ஆம் ஆண்டு கடும் வெள்ளம் ஏற்பட்டது. அதனால் கோலாகங்சார் நகரமே வெள்ளத்தில் மூழ்கியது.
இஸ்கந்திரியா அரண்மனை
அதில் பேராக் சுல்தானின் அரண்மனை பெரிதும் பாதிக்கப் பட்டது. அதனால் அந்த அரண்மனை சற்று உயரமான இடத்திற்கு மாற்றப் பட்டது. அதற்கு இஸ்கந்திரியா அரண்மனை என பெயர் சூட்டப்பட்டது.
பேராக் சுல்தான் அதிகாரப்பூர்வமாகத் தங்கும் இடம் கோலாகங்சார். 18ஆம் நூற்றாண்டில் இருந்து சுல்தான்கள் இந்த நகரில் தங்கி தான் ஆட்சி செய்து வந்தனர். பிரித்தானியர்கள் பேராக் மாநிலத்தை நிர்வாகம் செய்யும் போது கூட கோலாகங்சார் நகரம் தான் அவர்களின் நிர்வாகத் தளமாகவும் விளங்கியது.
சுல்தான்களின் முதல் மாநாடு
1897ல் மலாய் சுல்தான்களின் முதல் மாநாடு இங்கு நடைபெற்றது. 1890களில் ஈப்போ, தைப்பிங் நகரங்களில் ஈய உற்பத்தி வளர்ச்சி கண்டதும் கோலாகங்சார் நகரமும் புகழ் பெறத் தொடங்கியது. அன்றில் இருந்து இன்று வரை கோலாகங்சார் அழகு வாய்ந்த ஓர் அரச நகரமாகப் புகழ் பெற்று வளர்ச்சி கண்டு வருகிறது.
கோலாகங்சார் நகரத்தில் தான் மலேசியாவில் முதன் முதலில் ரப்பர் மரக் கன்று நடப்பட்டது. பிரித்தானிய தாவரவியலாளர் ஹென்றி நிக்கலஸ் ரிட்லி என்பவர் முதல் ரப்பர் கன்றை நட்டார்.
உலக ரப்பர் உற்பத்தி ஏற்றுமதியில் மலேசியாவை முதன்மை படுத்தி முதல் நிலைக்கு கொண்டு வந்த பெருமை அவரையே சாரும். அவர் நட்ட அந்த ரப்பர் மரம் வளர்ந்து இன்று வரை கோலாகங்சார் நகரில் காட்சி அளிக்கின்றது. கோலாகங்சார் நகரத்திற்கு வருபவர்கள் அந்த மரத்தைப் பார்க்காமல் செல்வது இல்லை.
இந்த ரப்பர் மரம் மலேசியாவின் ஒரு வரலாற்றுச் சின்னமாகப் பாதுகாக்கப் பட்டு வருகிறது. பார்க்க வருபவர்கள் அதைத் தொட்டுத் தடவிப் பார்ப்பதைத் தடுக்க மரத்தைச் சுற்றிலும் வேலி அமைக்கப் பட்டுள்ளது.
மக்களவை உறுப்பினர்
மலேசிய நாடாளுமன்றம்
பேராக் மாநிலச் சட்டமன்றம்
பார்க்க வேண்டிய இடங்கள்
கோலாகங்சார் ஓர் அமைதியான நகரம். மற்ற மலேசிய நகரங்களைப் போன்று பரபரப்பு இல்லாத ஓர் அழகான நகரம். உணவுப் பொருட்களின் விலையும் குறைவு. மகிழ்ச்சியுடன் பொழுது போக்க விரும்புகிறவர்கள் இந்த நகரத்திற்கு வருகின்றனர்.
மேற்கோள்
பகுப்பு:பேராக் பகுப்பு:மலேசிய நகரங்கள் பகுப்பு:பேராக் மாவட்டங்கள்
எஸ். கே. மகேஸ்வரன்
வாழ்க்கைச் சுருக்கம்
யாழ்ப்பாணம் கட்டுவனைப் பிறப்பிடமாகக் கொண்ட மகேஸ்வரன் தனது இளைமைக் காலத்தை மலேசியாவிலும், தனது இறுதிக் காலங்களை அவுஸ்திரேலியா, மெல்பேர்ணிலும் கழித்தார்.
கல்வி
மலேசியாவில் வாழும் காலத்தில் கல்வியோடு, இசையையும் கற்கும் வாய்ப்புப் பெற்றார். பின் தனது பதினேழாவது வயதில் இலங்கை திரும்பி யாழ்ப்பாணம் ஸ்கந்தவரோதயாக் கல்லூரியில் கல்வி கற்று, கொழும்பு பல்கலைக்கழக மருத்துவத்துறையில் இணைந்தார். மருத்துவப் பட்டதாரியாய் வெளிவந்த இவர் பின்னர், இலண்டன் சென்று மருத்துவத்துறையில் பின்பட்டம் பெற்றார்.
மருத்துவக்கல்விப்பணி
ஐந்து ஆண்டுகள் யாழ். வைத்தியசாலையில் பணியாற்றிய இவர் பின்னர் எட்டாண்டுகள் நைஜீரியாவில் தொழில் புரிந்தார். அதன் பின்னர் மலேசியப் பல்கலைக்கழகம், சிட்னிப் பல்கலைக்கழகம் ஆகியவற்றில் மருத்துவத்துறைப் பேராசிரியராய்ப் பணியாற்றி ஈழமண்ணுக்குப் பெருமை சேர்த்தார். 1994 முதல் 2000 ஆண்டு வரை கொழும்பு ஜெயவர்தனபுர பல்கலைக்கழக மருத்துவப் பேராசிரியராய்ப் பணியாற்றிய இவர் அக்காலத்தில் மட்டக்களப்பு பல்கலைக்கழகத்தில் மருத்துவத்துறையினை ஆரம்பிக்க ஆலோசகராகவிருந்து முழுமையாகப் பாடுபட்டார். அதே காலத்தில் யாழ் பல்கலைக்கழகத்திலும் வருகை விரிவுரையாளராகவும் பணியாற்றினார். பின்னர் 2000 ஆம் ஆண்டு முதல் அவுஸ்திரேலிய மொனாஷ் பல்கலைக்கழக மருத்துவத்துறைப் பேராசிரியராகத் தனது வாழ்வின் நிறைவு வரை பணியாற்றினார்.
இசைத்துறை
டாக்டர் மகேஸ்வரன் மருத்துவத்துறையில் பணியாற்றியதோடு அமையாமல் கலைத்துறையில் பெரும் ஈடுபாடு கொண்டவராகவும் விளங்கினார். இளமை முதல் இசைத்துறையில் இவரும் இவரது சகோதரருமான ஈழத்தின் பிரபல பாடகரான எஸ். கே. பரராஜசிங்கமும் ஈடுபாட்டோடு இயங்கி வந்தனர். இவ்விருவரும் சேர்ந்து பல மேடைக்கச்சேரிகளையும் நிகழ்த்தியுள்ளனர். ஆழமான சங்கீத அறிவு கொண்ட டாக்டர் மகேஸ்வரன் அவர்கள் இலங்கை வானொலியில் பலகாலம் இசை நிகழ்ச்சிகளை வழங்கியும் வந்துள்ளார். இலங்கை கலாசார அமைச்சின் கலாசார நிலையத் தலைவராகவும், இலங்கை வானொலி இசைத்தேர்வுக்குழு உறுப்பினராகவும், அகில இலங்கைக் கம்பன் கழக இசை ஆலோசகர்களில் ஒருவராகவும் இருந்து இசைத்துறைக்குப் பெரும் பணியாற்றிய பண்பாளர் இவர்.
இவர் தன் நிறைவுக் காலத்தில் அவுஸ்திரேலியாவில் அவர் வாழ்ந்து வந்தாலும் ஒவ்வோர் ஆண்டும் இலங்கைக்கு விஜயம் செய்து தான் சார்ந்த துறைகளை இம்மண்ணில் வளர்த்தெடுக்க பெரிதும் முயன்று வந்தார் என்பது குறிப்பிடத்தக்கது. தன் தம்பியாரான பாடகர் எஸ்.கே. பரராஜசிங்கத்தின் மறைவால் பெரிதும் வருத்தமுற்ற டாக்டர் மகேஸ்வரன் தன் தம்பியாரது இசை முயற்சிகளைக் குறுந்தட்டுகளாக வெளியிட்டார். அத்தோடு தம் சகோதரரின் ஞாபகார்த்தமாக கம்பன் கழக இசை வேள்வியின் ஒருநாள் நிகழ்ச்சியை `அமரர் எஸ்.கே. பரராஜசிங்கம் அரங்கு' எனும் பெயரிட்டு நடத்தி வந்தார்.
பகுப்பு:ஆஸ்திரேலியத் தமிழர் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் அறிவியலாளர்கள்
பேராவூரணி
பேராவூரணி (ஆங்கிலம்:Peravurani), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டம் மற்றும் பேராவூரணி ஊராட்சி ஒன்றியம் மற்றும் பேராவூரணி ஆகியவற்றின் நிர்வாகத் தலைமையிடமும், ஓர் தேர்வு நிலை பேரூராட்சியும் ஆகும்.
புவியியல்
இவ்வூரின் அமைவிடம் ஆகும். இவ்வூர், மாவட்டத்தின் தென்கோடி பகுதியில் இருக்கிறது. கடல் மட்டத்தில் இருந்து சராசரியாக 16 மீட்டர் (52 அடி) உயரத்தில் இருக்கின்றது.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு பேராவூரணி தொகுதியாகவும் உள்ளது.
மக்கள்தொகை
2011-ஆம் ஆண்டு மக்கள் தொகை கணக்கெடுப்பின்படி, 18 பேரூராட்சி மன்ற உறுப்பினர்களையும், 5,853 குடும்பங்களையும் கொண்ட இந்நகரத்தின் மக்கள்தொகை 22,084 ஆகும். அதில் 10,643 ஆண்களும், 11,441 பெண்களும் உள்ளனர். இந்நகரத்தின் எழுத்தறிவு 84.7% மற்றும் பாலின விகிதம் 1000 ஆண்களுக்கு, 1,075 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 2122 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 961 பெண் குழந்தைகள்  வீதம் உள்ளனர். பட்டியல் சமூகத்தினரும், பட்டியல் பழங்குடியினரும் 45% உள்ளனர். ஆகவுள்ளமக்கள்தொகையில் இந்துக்கள் 83.45%, இசுலாமியர்கள்  9.98%, கிறித்தவர்கள் 6.52%   மற்றும் பிறர் 0.05%ஆகவுள்ளனர்.
மேற்கோள்கள்
பகுப்பு:தேர்வு நிலை நகராட்சிகள் பகுப்பு:தஞ்சாவூர் மாவட்டம்
சிவகங்கை வரலாற்றுக் கும்மி
சிவகங்கை வரலாற்றுக் கும்மி எனும் கும்மிப் பாடல் முத்துசாமி என்பவரால் இயற்றப் பெற்றது. இந்நூலில் சிவகங்கை நகர்ச் சிறப்பு, இந்நகரைத் தலைநகராகக் கொண்டு ஆண்ட சசிவர்ணத்தேவர், முத்துவடுகநாதத் தேவர் வரலாறு, சிவகங்கை மீது நவாபு படையெடுப்பு, ஆங்கிலேயர் தலையீடு, மருது சகோதரர்களுக்கும், ஆங்கிலேயர்க்கும் இடையில் நடைபெற்ற போர், கவுரி வல்லப ராசனுக்கு சிவகங்கையை ஆளும் உரிமையை ஆங்கிலேயர் அளித்தவை போன்றவை இடம் பெற்றுள்ளன. 4341 அடிகளால் இயற்றப்பட்ட இக்கும்மிப் பாடல் எளிய நடையில் அமைந்துள்ளது. இதில் முதல் 124 அடிகள் அறிமுகப் பகுதியாகவும், 125 முதல் 4322 வரையுள்ள அடிகள் கதைப் பகுதியாகவும், 4323 முதல் 4341 வரையுள்ள அடிகள் வாழ்த்துப் பகுதியாகவும் அமைந்துள்ளன.
ஆதாரம்
மாமன்னர் மருது பாண்டியர்கள் திருவுருவச்சிலைகள் திறப்பு விழா மலர் (31-10-2007 மதுரை) - தஞ்சாவூர் தமிழ் பல்கலைக்கழகம் முன்னாள் துணைவேந்தர் முனைவர் இ. சுந்தரமூர்த்தி எழுதிய வரலாற்று ஆவணம் கட்டுரை பக்கம்:135.
பகுப்பு: கும்மிப்பாடல் பகுப்பு: சிவகங்கை மாவட்டம் பகுப்பு:நாட்டார் இலக்கியம்
ரிச்மண்ட் (வர்ஜீனியா)
ரிச்மன்ட் அமெரிக்காவின் வர்ஜீனியா மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 192,913 மக்கள் வாழ்கிறார்கள்.
மேற்கோள்கள்
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:வர்ஜீனியா
வெள்ளைக் கண் ராபின்
வெள்ளைக் கண் ராபின் (White-eyed robin)(பேச்சிசெபலோப்சிசு போலிசோமா) என்பது பெட்ரோய்சிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா மற்றும் பப்புவா நியூ கினியாவில் காணப்படுகிறது.
விளக்கம்
இது அடர் சாம்பல் நிறத்தில் கருப்பு கண் பட்டை, பழுப்பு நிற வால் மற்றும் வெள்ளை தொண்டையுடன் சிறிய அலகுடன் பழுப்பு கண்களுடன் காணப்படும்.
மேற்கோள்கள்
பகுப்பு:குருவிகள்
சூறாவளி ஐக்
சூறாவளி ஐக் (Hurricane Ike) 2008 அட்லான்டிக் சூறாவளிப் பருவத்தின் ஒன்பதாவது பெயர்வைத்த வெப்பவலயப் புயலும் மூன்றாம் சூறாவளி ஆகும். கேப் வேர்டே அருகில் தோன்றி செப்டம்பர் 1 ஆம் நாள் வெப்பவலயப் புயலாக தீவிரமானது.
தற்போதைய நிலவரம்
இப்புயல் தற்போது 4ம் கட்டப் புயலாக துருக்ஸ் மற்றும் கைக்கோஸ் தீவுகளின் 105 கிமீ கிழக்கே அமைந்துள்ளது. செப்டம்பர் 5 ஆம் நாள் புளோரிடா மாநில ஆளுனர் சார்லி கிரிஸ்ட் எச்சரிக்கை நிலையை அறிவித்துள்ளார்.
பகுப்பு:சூறாவளிகள் ஐ
கிரிதர் கமாங்
கிரிதர் கமாங் (Giridhar Gamang)(பிறப்பு 8 ஏப்ரல் 1943) என்பவர் இந்திய தேசிய காங்கிரசின் முன்னாள் தலைவர் மற்றும் ஒடிசாவின் முன்னாள் முதலமைச்சர் ஆவார். இவர் 2015-ல் பாரதிய ஜனதா கட்சியில் இணைந்தார். இவர் ஒடிசாவின் ராயகடா மாவட்டத்தில் உள்ள திபிரிசிங்கி கிராமத்தில் பிறந்தார். 1972ல், கோராபுட்டில் இருந்து 5வது மக்களவைக்கு முதல்முறையாகத் தேர்ந்தெடுக்கப்பட்டார். இதனைத் தொடர்ந்து, 1977, 1980, 1984, 1989, 1991, 1996, 1998 மற்றும் 2004 ஆகிய ஆண்டுகளில் மக்களவைக்கு மீண்டும் மீண்டும் தேர்ந்தெடுக்கப்பட்டார். மேலும் இவர் 17 பிப்ரவரி 1999 முதல் 6 திசம்பர் 1999 வரை ஒடிசாவின் முதலமைச்சராகவும் இருந்துள்ளார்.
இவரது மனைவி ஹேமா கமாங் ஆவார். கிர்தர் கமாங் ஒடிசாவின் முதலமைச்சராக இருந்தபோது, ஹேமா கமாங், 1999ஆம் ஆண்டு நடைபெற்ற இந்தியாவின் 13வது மக்களவைக்கு நடந்த தேர்தலில் கோராபுட் தொகுதியிலிருந்து வெற்றி தேர்ந்தெடுக்கப்பட்டார்.
1998ஆம் ஆண்டில், கமாங் 12வது நாடாளுமன்ற உறுப்பினராக இருந்தபோது, ஒடிசாவின் முதல்வரானார். இரண்டு மாதங்களுக்குப் பிறகு, பாஜக அரசுக்கு எதிராக நம்பிக்கை வாக்கெடுப்பு நடந்தது. கிரிதர் காங்கிரசு கட்சியினைச் சேர்ந்தவர் என்பதால் அரசாங்கத்திற்கு எதிராக வாக்களிக்க நாடாளுமன்றத்திற்குச் சென்றார். (இவர் முதல்வர் அல்லது நாடாளுமன்ற உறுப்பினர் பதவி ஆகிய ஒன்றிலிருந்து விலக வேண்டியிருந்தது, இருப்பினும் 6 மாதங்களுக்குள் சட்டமன்ற உறுப்பினர் ஆகலாம்). பாஜக அரசு 1 வாக்கு வித்தியாசத்தில் (269–270) அதிகாரத்தை இழந்தது. மேலும் கிரிதர் வாக்களிக்காமலிருந்திருந்தால், சபாநாயகர் ஜி. எம். சி. பாலயோகி தனது வாக்கைப் பயன்படுத்தி ஆட்சியைக் காப்பாற்றியிருப்பார் என்று பரவலாக நம்பப்படுகிறது. அரசாங்கத்தின் வீழ்ச்சி காரணமாக நாடு மே 1999-ல் மற்றொரு பொதுத் தேர்தலை உடனடியாக சந்திக்க நேர்ந்தது.
மேற்கோள்கள்
பகுப்பு:ஒடிசா முதலமைச்சர்கள் பகுப்பு:12வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:6வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:வாழும் நபர்கள் பகுப்பு:1943 பிறப்புகள்
பேசில் ஆலென்
வெளி இணைப்பு
பேசில் ஆலென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 26 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1911 பிறப்புகள் பகுப்பு:1981 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
ஸ்ரீரங்க தேவ ராயன்
ஸ்ரீரங்க தேவ ராயன் (கி.பி. 1572-1586) அல்லது முதலாம் ஸ்ரீரங்கா என அழைக்கப்பட்டவன், விஜயநகரப் பேரரசை ஆண்ட அரசர்களில் ஒருவன். அரவிடு மரபைச் சேர்ந்த இவன், அம் மரபின் இரண்டாவது அரசனாவான். இவன் சிதைந்து போயிருந்த பேரரசைச் சீர்செய்ய முயன்றான் எனினும், இவனது ஆட்சிக் காலத்தில் முஸ்லிம் படையெடுப்புக்கள் அடிக்கடி நிகழ்ந்ததுடன் நாட்டின் சில நிலப்பகுதிகளை அவர்களிடம் இழக்கவும்வேண்டி ஏற்பட்டது.
1576 ஆம் ஆண்டில், சுல்தான் அலி ஆதில் ஷா பெனுகொண்டாவில் இருந்த ஸ்ரீரங்காவின் கோட்டையை மூன்று மாதங்களாக முற்றுகை இட்டிருந்தான். இறுதியில் ஆதில் ஷாவின் இந்துத் தளபதிகளின் உதவியினால். ஸ்ரீரங்காவின் படைகள் சுல்தானின் படைகளை முறியடித்தன.
1579 ஆம் ஆண்டில், சுல்தானின் தளபதியும், மராட்டாப் பிராமணனும் ஆகிய முராரி ராவ் என்பவன் பெரிய முஸ்லிம் படையுடன் வந்து கிருஷ்ணா ஆற்றுக்குத் தெற்கிலுள்ள பகுதிகளைத் தாக்கி அழித்தான். 1579 இன் இறுதிப் பகுதியில், அவன், அஹோபிலாம் கோயிலைத் தாக்கினான். அதனை அழித்தபின், அங்கிருந்த மணிகள் பதித்த திருமாலின் தங்கச் சிலையைப் பெயர்த்து சுல்தானுக்குப் பரிசாக அனுப்பினான். ஸ்ரீரங்கா முராரி ராவையும், அவனுடைய கோல்கொண்டா படைகளையும் தாக்கித் தோற்கடித்தான். அவன் அப்படைகளை வடக்கே துரத்திவிட்டு, அவர்களிடம் இழந்த பகுதிகளையும் மீட்டான். இச் சண்டையில் முராரி ராவ் பிடிபட்டான் ஆயினும் அவன் பிராமணன் ஆனதால் அவன் கொல்லப்படாமல் தப்பினான்.
புதிய சுல்தான் இப்ராஹிம் குதுப் ஷா கொண்டவிடுவைத் தாக்கி, உதயகிரிக் கோட்டையைக் கைப்பற்றினான். பின்னர் பெருந்தாக்குதல் ஒன்றை நடத்திப் பல உள்ளூர் மக்களைக் கொன்றான். எனினும் ஸ்ரீரங்கா சளைக்காமல் போராடி சுல்தானை உதயகிரியிலிருந்து துரத்தினான். சுல்தான் வினுகொண்டாவைத் தாக்கி அக் கோட்டையைக் கைப்பற்றினான். ஸ்ரீரங்கா, சென்னப்பாவுடன் வினுகொண்டாவுக்குச் சென்று கடும் சண்டையின் பின்னர் சுல்தானைத் தோற்கடித்தான். எனினும் சென்னப்பா போரில் இறந்தான்.
வெளியிலிருந்து வந்த பிரச்சினைகள் ஒருபுறம் இருக்க, இவனது சகோதரர்களும் இவனுடன் ஒத்துழைக்காது பிரச்சினை கொடுத்தனர். மதுரை மற்றும் செஞ்சி நாயக்கர்களும் திறை கொடுக்காது தட்டிக் கழித்தனர். ஸ்ரீரங்கா குறைவான வளங்களுடன் தொடர்ந்தும் எதிரிகளைச் சமாளித்து வந்தான்.
ஸ்ரீரங்கா 1586 ஆம் ஆண்டில் வாரிசு இல்லாமல் காலமானான். இவனைத் தொடர்ந்து இவனது தம்பியான வெங்கடபதி ராயன் ஆட்சிக்கு வந்தான்.
மேற்கோள்கள்
பகுப்பு:விஜயநகரப் பேரரசு பகுப்பு:ஆந்திரப் பிரதேச வரலாறு பகுப்பு:கர்நாடக வரலாறு பகுப்பு:தமிழ்நாட்டு வரலாறு பகுப்பு:1586 இறப்புகள் பகுப்பு:இந்தியப் பேரரசர்கள் பகுப்பு:அனந்தபூர் மாவட்ட நபர்கள்
அமந்தாவா
அமந்தாவா (Amandava) என்ற பேரினம் எஸ்ட்ரிலிட் குருவி பேரினமாகும். இந்த பறவைகள் ஆப்பிரிக்கா மற்றும் தெற்காசியாவில் அடர்ந்த புல் அல்லது புதர்க்காடுகளில் காணப்படுகின்றன. இவை குட்டையான, சிவப்பு அலகுடன் கூடியன. கூட்டமாகக் காணப்படும் இச்சில்லைகள் விதைகளை உண்ணுகின்றன. முன்னர் இதன் பெயர் அமதாவத் மற்றும் அமிதவத் எனப் பயன்படுத்தப்பட்டுள்ளது. அமந்தாவா, அம்தாவத், அமிதவத் என்னும் பெயரானது அகமதாபாது என்பதன் திரிபாகக் கருதப்படுகிறது. அதாவது இந்தியாவின் குஜராத் மாநிலத்திலிருந்து முதலில் சில சிவப்புச் சில்லை (அமந்தாவா அமந்தாவா) சேகரிக்கப்பட்டதால் இப்பெயரிடப்பட்டதாக கூறப்படுகிறது.
வகைப்பாட்டியல்
அமந்தாவா பேரினம் இங்கிலாந்து விலங்கியலாளர் எட்வர்ட் பிளைத்தினால் 1836ஆம் ஆண்டு சிவப்புச் சில்லைக்காக இடப்பட்டது. கில்பர்ட் ஒயிட்டின் தி நேச்சுரல் கிசுஸ்டரி அண்ட் ஆண்டிக்விட்டிசு ஆப் செல்போர்ன் பதிப்பின் ஒரு பக்கத்தின் அடிக்குறிப்பில் இப்பேரினப் பெயர் குறிப்பிடப்பட்டுள்ளது. இந்த பேரினத்தின் பெயர் இந்திய நகர்ப் பெயராகும். கரோலஸ் லின்னேயஸ் 1758-ல் பிரிஞ்ஜிலா அமந்தாவா என்றப் பெயரினை சிவப்புச் சில்லைக்கு இட்டார். இதில் அமந்தாவா என்ற சொல் இந்தியாவின் குஜராத் மாநிலத்தில் உள்ள அகமதாபாத் நகரப் பெயரின் சிதைவு ஆகும். அமாந்தாவா பேரினம் ஆப்பிரிக்காவில் இரண்டு சிற்றினங்களைக் கொண்ட அமாதிவாவின் சகோதரப் பேரினமாகும்.
சிற்றினங்கள்
அமந்தாவா பேரினம் மூன்று சிற்றினங்களைக் கொண்டுள்ளது:
மிகவும் நெருங்கிய தொடர்புடைய இரண்டு சில்லைகள், வெப்பமண்டல தெற்காசியாவிலும், ஆப்பிரிக்காவில் மெழுகு அலகு சில்லையும் காணப்படுகின்றது. இந்த பேரினத்தின் பல்வேறு சிற்றினங்கள் சில சமயங்களில் இசுபோரேஜிதசு பேரினத்தில் வைக்கப்படுகின்றன.
வெளி இணைப்புகள்
பகுப்பு:பறவைப் பேரினங்கள்
2022 தில்லி மாநகராட்சி தேர்தல்
தில்லி மாநகராட்சி தேர்தல், தில்லி மாநகராட்சியின் 250 வார்டு உறுப்பினர்களை நேரடித் தேர்தல் மூலம் வாக்காளர்கள் தேர்வு செய்ய 4 டிசம்பர் 2022 அன்று தேர்தல் நடைபெற்றது. வாக்கு எண்ணிக்கை 7 டிசம்பர் 2022 நடைபெற்றது. தேர்தலில் மின்னணு ஓட்டுப்பதிவு இயந்திரம் பயன்படுத்தப்பட்டது. 1.46 கோடி வாக்காளர்கள் உள்ளனர். 18 மே 2022 அன்று தில்லியின் 3 மாநகராட்சிகளை ஒன்றிணைத்து தில்லி மாநகராட்சியாக அறிவிக்கப்பட்ட பிறகு நடக்கும் இத்தேர்தலே தில்லி மாநகராட்சிக்கு நடைபெறும் முதல் தேர்தல் ஆகும். இத்தேர்தலில் முதன்முறையாக ஆம் ஆத்மி கட்சி 134 வார்டுகளில் வென்று, தில்லி மாநகராட்சியைக் கைப்பற்றியது.
பின்னணி
தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சிகளின் பதவிக்காலம் 18 மே 2022 அன்றுடன் நிறைவுற்றது. .
மீண்டும் தில்லி மாநகராட்சிகளை ஒன்றிணைத்தல்
இந்திய அரசு 22 மார்ச் 2022 அன்று தெற்கு தில்லி மாநகராட்சி, வடக்கு தில்லி மாநகராட்சி மற்றும் கிழக்கு தில்லி மாநகராட்சிகளின் பகுதிகளை ஒருங்கிணைத்து மீண்டும் ஒரே தில்லி மாநகராட்சியாக நிறுவ சட்ட முன்வடிவத்திற்கு ஒப்புதல் வழங்கியது. ஒருங்கிணைந்த தில்லி மாநகராட்சி 22 மே 2022 அன்று நிறுவப்பட்டது.
வார்டுகள் இட ஒதுக்கீடு
250 வார்டுகளை கொண்ட தில்லி மாநகராட்சியின் 42 வார்டுகள் அட்டவணை சமூகத்தவர்களுக்கும், 50 ச தவீதம் பெண்களுக்கும் ஒதுக்கப்பட்டுள்ளது. தேர்தலில் மின்னணு ஓட்டுப்பதிவு இயந்திரம் பயன்படுத்தப்பட உள்ளது.
தேர்தல் அட்டவணை
தில்லி அரசின் தேர்தல் ஆணையம் 4 நவம்பர் 2022 அன்று தில்லி மாநகராட்சிக்கான தேர்தல் அட்டவணையை வெளியிட்டது.
தேர்தலுக்குப் பிந்தைய கருத்துக் கணிப்புகள்
தில்லி மாநகராட்சித் தேர்தலுக்குப் பிந்தைய கருத்துக் கணிப்பில் ஆம் ஆத்மி கட்சி பெரும்பான்மையாக வார்டுகளை கைப்பற்றி தில்லி மாநகராட்சியை கைப்பற்றும் என்றும், பாரதிய ஜனதா கட்சி இரண்டாம் இடத்திலும்; இந்திய தேசிய காங்கிரசு மூன்றாம் இடத்திலும் வரும் எனக் கூறப்பட்டது.
தேர்தல் முடிவுகள்
வாக்கு எண்ணிக்கை முடிவில் மொத்தமுள்ள 250 வார்களில் ஆம் ஆத்மி கட்சி 134 வார்டுகளையும், பாரதிய ஜனதா கட்சி 104 வார்டுகளையும், காங்கிரஸ் கட்சி 9 வார்டுகளையும், சுயேச்சைகள் 3 வார்டுகளையும் கைப்பற்றினர்.
வெளி இணைப்புகள்
பகுப்பு:தில்லியில் தேர்தல்கள் பகுப்பு:2022 நிகழ்வுகள்
அன்னி அலி கான்
குறட்டுலைன் அன்னி அலி கான் (Quratulain Annie Ali Khan) பாக்கித்தான் நாட்டைச் சேர்ந்த ஒரு வடிவழகியாவார். பகுதிநேரப் பத்திரிகையாளராகவும் ஓர் எழுத்தாளராகவும் இவர் செயல்பட்டு வருகிறார். பிறை நிலவின் கீழ் சீதா என்ற இவருடைய புத்தகம் 2019 ஆம் ஆண்டு  சைமன் மற்றும் சசுட்டர் ஆகியோரால் வெளியிடப்பட்டது. இவரது எழுத்து பாலின சமத்துவமின்மை மற்றும் பாக்கித்தான் அமெரிக்காவில் சமூக சமத்துவமின்மையை நிவர்த்தி செய்தது. சமயத் துன்புறுத்தல், நிறவாதம், மத துன்புறுத்தல், கலாச்சார ஒருங்கிணைப்பு மற்றும் பெண்களுக்கு எதிரான வன்முறை போன்ற தலைப்புகளைப் பற்றி இவர் எழுதினார். 2018 ஆம் ஆண்டு சூலை மாதம் 21 ஆம் தேதியன்று கராச்சியில் இறந்தார்.
தொழில்
பிரபல புகைப்படக் கலைஞர் தபு இயாவேரியிடம் தனது பதவிப்பணியைச் சமர்ப்பித்த பிறகு அலிகான் வடிவழகியாக நடிக்கத்  தொடங்கினார். பல சிறந்த வடிவமைப்பாளர்கள் மற்றும் வணிகப் பெயர்களுக்கு நவீன வடிவழகியாகப் பணியாற்றினார். மேலும் இவரது லிப்டன் தேநீர் விளம்பரம் அனைவரது கவனத்தையும் ஈர்த்தது. தொலைக்காட்சி வலையமைப்புக்கான எம் தொலைக்காட்சியில் ஒரு வடிவழகு மாதிரியாகப் பணியாற்றினார். எம் தொலைக்காட்சி காணொளி சாலி து மானி நகி பாடலில் பாக்கித்தான் பாடகர் செசாத் ராயுடன் நடித்தார். அந்த நேரத்தில் பிரபலமாகி பாக்கித்தானில் நேர்மறையான விமர்சனங்களைப் பெற்றார். ஒரு படப்பிடிப்புக்காக நியூயார்க்கில் இருந்தபோது, இவர் திரைப்பட இயக்குனர் சோபியான் கானை சந்தித்து, அவரை திருமணம் செய்து கொண்டு நியூயார்க்கிற்கு சென்றார்.
நியூயார்க்கில் வசிக்கும் போது, அலிகான் ஒரு பத்திரிகையாளராக தனது வாழ்க்கையைத் தொடங்கினார். 2011 ஆம் ஆண்டில் நியூயார்க்கில் உள்ள கொலம்பியா இதழியல் பள்ளியில் படித்து  பத்திரிகை துறையில் முதுகலைப் பட்டம் பெற்றார். அங்கு இவர் தேல் மகரிட்சின் கீழ் படித்தார். பிளே தொலைக்காட்சியில் நியூயார்க் லவ்சு அன்னி  தொடர் போன்ற காணொளி திட்டங்களில்  பெரும்பாலும் தனது கணவருடன் சேர்ந்து நடித்தார். 2012 ஆம் ஆண்டில், மேரி கிளாரியில் இவரது "ஃபேர் அண்ட் லவ்லி" என்ற கட்டுரை வெளியிடப்பட்டது. கட்டுரை பாக்கித்தானிலும் இந்தியாவிலும் காணப்படும் நிறப் பாகுபாட்டைப் பற்றி பேசியது.
அமெரிக்காவில் ஏழு வருடங்கள் வாழ்ந்த பிறகு, அலிகான் 2016 ஆம் ஆண்டு பாக்கித்தானுக்குத் திரும்பினார். டான், எரால்டு, தி எக்சுபிரசு டிரிப்யூன், தி ஆசியா சொசைட்டி, தி கேரவன், டாங்கீட், சாலைகள் &amp; ராச்சியங்கள் மற்றும் வலைப்பதிவு "சப்பாத்தி மர்மம்" உள்ளிட்ட பத்திரிகைகளில் இவரது படைப்புகள் பரவலாக வெளிவந்தன. இவர் தொடர்ந்த துணிச்சலான பத்திரிகைக்காக பெரிதும் பாராட்டப்பட்டார். மேலும் பாக்கித்தானில் நிலவும் பெண்களின் தவறான மனப்பான்மை மற்றும் ஒடுக்குமுறை பற்றி எழுதினார். 2017 ஆம் ஆண்டில், எரால்டு பத்திரிகை தனது "பாக்கித்தானின் காணாமல் போன மகள்கள்" என்ற புத்தகத்தை வெளியிட்டது. இது பாக்கித்தான் நகரங்களில் கொலை செய்யப்பட்ட இளம் பெண்களைப் பற்றி உரையாற்றியது.
பிறை நிலவின் கீழ் சீதை
2016 ஆம் ஆண்டில் ரோட்சு & கிங்டம்சு அலி கானின் "பாக்கித்தானில் ஒரு இந்து யாத்திரை" என்ற பகுதியை வெளியிட்டது, அங்கு பலுசிசுதானில் இங்லாச்சு யாத்திரையைத் தொடர்ந்து அலி கான் விவரித்தார். சிறு துண்டுக்காக செய்யப்பட்ட ஆராய்ச்சி, பேசுவதற்கு அனுமதிக்கப்படாத பெண்களைப் பற்றி எழுத விரும்பிய அலி கானின் மூன்று வருடத் திட்டத்தையும் ஆரம்பித்து வைத்தது. அலி கான் பலுசிசுதான், சிந்துவில் தட்டா மற்றும் கராச்சியில் உள்ள லியாரி ஆகிய பெண்களின் சமூகங்களிடையே வாழ்ந்தார், அவர்கள் இந்து கடவுளான சீதாவை மதித்தனர். இந்த சமூகங்கள் மற்றும் அவர்களின் யாத்திரைகள் சைமன் மற்றும் சசுட்டர் ஆகியோர் 2019 ஆம் ஆண்டு வெளியிட்ட பிறை நிலவின் கீழ் அலி கானின் புத்தகத்திற்கான அடிப்படையை உருவாக்கின.
தனிப்பட்ட வாழ்க்கை மற்றும் இறப்பு
அலிகான் பாக்கித்தானின் கராச்சியில் பிறந்தார். இவரது தாய்வழி தாத்தா, சேக் அப்பாசு, சிந்தியில் கட்டிடப் பொறியாளராக  இருந்தார். இவரது தந்தை மசூத், முகாகிர் பிரிவினைக்குப் பிறகு பாக்கித்தானுக்கு தப்பிச் சென்ற முசுலீம் அகதியாவார். இவர் விமானியாகப் பணியாற்றினார். இவருடைய அத்தைகள் இவருக்கு முன்பே வடிவழகு மாதிரிகளாக வேலை செய்தார்கள். கராச்சிக்குத் திரும்புவதற்கு முன், ஒன்பது வயதில் இசுலாமாபாத்துக்கும் ஒரு வருடம் சென்றார்.
அலிகான் சர் சையத் பொறியியல் மற்றும் தொழில்நுட்ப பல்கலைக்கழகத்தில் பட்டம் பெற்றார் நியூயார்க்கில் உள்ள கொலம்பியா இதழியல் பள்ளியில் பத்திரிகை முதுகலைப் பட்டம் பெற்றார். திரைப்பட இயக்குனர் சோபியான் கானை ஏழு ஆண்டுகள் திருமணம் செய்து கொண்டு நியூயார்க்கில் வாழ்ந்தார்.
அலிகான் 2016 ஆம் ஆண்டு கராச்சி திரும்பினார். 2018 ஆம் ஆண்டு சூலை மாதம் 21 அன்று கராச்சியில் உள்ள அடுக்குமாடி குடியிருப்பில் ஏற்பட்ட தீவிபத்தில் சிக்கி மூச்சுத் திணறி இவர்  இறந்து கிடந்தார்.
எறையூர் ஊராட்சி, கடலூர்
எறையூர் ஊராட்சி (Eraiyur Gram Panchayat), தமிழ்நாட்டின் கடலூர் மாவட்டத்தில் உள்ள நல்லூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4285 ஆகும். இவர்களில் பெண்கள் 2061 பேரும் ஆண்கள் 2224 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேலகாலக்குடி ஊராட்சி
மேலகாலக்குடி ஊராட்சி (Melakalakudi Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1060 ஆகும். இவர்களில் பெண்கள் 518 பேரும் ஆண்கள் 542 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பயோனிர் குமாரசாமி
பயோனிர் குமாரசாமி (பிறப்பு:12-8-1887 இறப்பு:18-8-1960) கன்னியாகுமாரி மாவட்டத்தின் தலைநகர் நாகர்கோவிலின் வடக்குபகுதியில் அமைந்துள்ள வடசேரி பகுதியில் ஏழை நெசவாளர் குடும்பத்தில் பிறந்தார்.ஏழ்மை காரணமாக அவரால் நான்காம் வகுப்புவரை மட்டுமே பள்ளியில் படிக்க முடிந்தது. சிறுகடைகளில் பணிசெய்தார்கள்.
சென்னையில் வாழ்க்கை
அந்த இளம் வயதிலேயே தாயாரின் ஆசியுடன் சென்னை சென்று, பல இன்னலுக்கிடையே, சென்னை பல்கலைக் கழகத் தழிழ் பேரறிஞர் கே.என். சிவராஜபிள்ளை அவர்களின் துணையுடன் அடிசன் போக்குவரத்து நிறுவனத்தில் கம்மியராக சேர்ந்து வாகனவியலில் தேர்ச்சி பெற்றார். அவர் பேருந்து ஓட்டுனர் உரிமமும் பெற்றார். நான்கு ஆண்டுகளுக்குப் பின் நாகர்கோவில் திரும்பி அங்கு தனியார் நிறுவனம் ஒன்றில் சிலகாலம் ஓட்டுநராக பணியில் இருந்தார். அப்போது மதுக்கடை ஒன்றினை தொடங்கினார்.
நாகர்கோவிலில் வாழ்க்கை
சிறுகச்சிறுக பொருள் சேர்த்து ஒரு பேருந்தை வாங்கினார். அதனை நாகர்கோவில்-திருவனந்தபுரம் வழித்தடத்தில் அவரே ஓட்டுநராக இருந்து நடத்தினார். பல பேருந்துகளை வாங்கி தன் நிறுவனத்தை விரிவு படுத்தி அதற்கு பயோனிர் மோட்டார் சர்வீசு என பெயரிட்டார். அன்று முதல் அவர் பயோனிர் குமாரசாமி என அழைக்கப் பட்டார். அந்நிறுவனம் பெரியதாக வளர்ந்தது. அவரது திறமையும் வெளிப்பட்டது. அவரது நிறுவனம் இரயில் போக்குவரத்திற்கு பயணச்சீட்டு வழங்கும் உரிமம் பெற்று இருந்தது. தபால் போக்க வரத்திற்கும் உதவுவதாக திகழ்ந்தது.
1929-ல் மலைத் தோட்டங்களை வாங்கி, காடுகளை வளம் கொழிக்கும் நிலங்களாக மாற்றினார். இரப்பர், பழவகைகள்,மரவள்ளிக் கிழங்கு, என பயிரிட்டு வளர்ந்தார். சில இடங்களில் அரிசி ஆலைகளை நிறுவினார். தரமான ஓடுகளை தந்தார். 1942-ல் இராஜகமங்கலத்தில் உப்பளம் அமைத்தார். நாகர்கோவிலில் முதன்முதலாக சினிமா திரையரங்கம் ஏற்படுத்தினார்.
நாகர்கோவில் நகருக்கு முதலில் மின்சாரம் கொண்டு வந்தார். பயோனிர் பவர் ஹவுஸ் என பெயரிட்டார்.
இல்லறம்
தக்க வயதில் நாகம்மையார் எனும் மங்கை நல்லாளை தன் வாழ்க்கைத் துணையாக ஏற்று நான்கு பெண் மக்களைப் பெற்றார். பார்வதிபுரத்தில் அவரது மனைவியின் பெயரில் ஒரு நூர்பாலையினை நிறுவினார். பல கல்வி நிறுவனங்களுக்கு தாராளமாக நிதி உதவி உள்ளார். அவர் 1960 ஆம் ஆண்டு அக்டோபர் மாதம் 18 ஆம் நாள் இறந்தார். நாகர்கோவிலில் அரசு உதவிபெறும் பயோனிர் குமாரசாமி கல்லூரி ஒன்றினை அவரது குடும்பத்தினர் நடத்திவருகிறார்கள்.
பகுப்பு:தமிழகத் தொழிலதிபர்கள் பகுப்பு:1887 பிறப்புகள் பகுப்பு:1960 இறப்புகள்
ஒ.ச.நே - 04:30
ஒ.ச.நே - 04:30 (UTC-04:30) என்பது ஒருங்கிணைக்கப்பட்ட சர்வதேச நேரத்துடன் -04:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது வெனிசுவேலாவில் மட்டும், திசம்பர் 9, 2007ஆம் ஆண்டு முதல் பயன்படுத்தப்படுகிறது. அதற்குமுன் வெனிசுவேலாவின் நேர வலயமாக ஒ.ச.நே - 04:00 பயன்படுத்தப்பட்டது.
மேற்கோள்கள்
பகுப்பு:ஒ.ச.நே பெயர்ச்சிகள்
அல்மலிக், சிஞ்சியாங்
அல்மலிக் என்பது சீனாவின் சிஞ்சியாங்கில் குவோச்சங் மாவட்டத்தில் இலி வடிநிலத்தில் உள்ள ஒரு நடுக்கால நகரமாகும். இது கசக்கஸ்தான் எல்லையில் அமைந்துள்ளது.
அல்மலிக் என்பது துருக்கிய ககானரசுகளின் கர்லுக் நகரங்களில் ஒன்றாக இருந்தது. மங்கோலியச் சகாப்தத்தின் பாரசீக வரலாற்றாளர்கள் மற்றும் சீனப் பயணிகளின் பதிவுகளில் இருந்து இந்த நகரத்தைப் பற்றி நாம் அறிந்து கொள்கிறோம். குறிப்பாகத் தாவோயியத் துறவியான சியு சுஜியின் குறிப்புகளிலிருந்து நாம் அறிந்து கொள்கிறோம்.
வெளி இணைப்புகள்
பகுப்பு:நடு ஆசியா
சார்ல்ஸ் ஆலென்
சார்ல்ஸ் ஆலென் (Charles Allen , பிறப்பு: மே 31 1878, இறப்பு: மே 22 1958), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1909/10 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் ஆலென் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 26 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1878 பிறப்புகள் பகுப்பு:1958 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
சாகிரா கல்லூரி, கம்பளை
கம்பளை சாகிரா கல்லூரி ( Zahira college, Gampola) இலங்கையில் மத்திய மாகாணத்தில் கம்பளை நகரில் அமைந்துள்ள பிரபல முஸ்லிம் கலவன் பாடசாலை ஆகும். இப்பாடசாலை 1942 ஆம் ஆண்டில் நிறுவப்பட்டது.
வெளி இணைப்புகள்
பகுப்பு:இலங்கையின் முஸ்லிம் பாடசாலைகள்
பில்லி ப்ளேசஸ், ஈஸ்கியு
பில்லி ப்ளேசஸ், ஈஸ்கியு. (Billy Blazes, Esq.) ஹரோல்ட் ல்லோய்ட் நடித்து 1919-ஆம் ஆண்டு வெளிவந்த அமெரிக்க நகைச்சுவை குறும்படம். பிரித்தானிய திரைப்பட நிலையத்தில் உள்ள திரைப்பட ஆவணக்கிடங்கில் இந்த திரைப்படத்தின் பிரதி உள்ளது. இந்தப் படம் அது வெளியான காலத்து மேற்கத்தியர்களை பகடி செய்தது.
வெளிப்புற இணைப்புகள்
பகுப்பு:ஆங்கிலத் திரைப்படங்கள் பகுப்பு:1919 திரைப்படங்கள் பகுப்பு:ஊமைத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்க நகைச்சுவை திரைப்படங்கள்
ராயில் மலை சுண்டெலி
ராயில் மலை சுண்டெலி (Royle's mountain vole) என்பது கிரிசிடிடே (cricetidae) குடும்பத்தை சாா்ந்த ஒரு கொறிணி இன விலங்கு ஆகும். இது இந்தியா, சீனா, நேபாளம் ஆகிய நாடுகளில் காணப்படுகிறது.
சான்றுகள்
பகுப்பு:சுண்டெலிகள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
ஸ்டோக் காங்ரி
ஸ்டோக் காங்ரி (Stok Kangri) வட இந்தியாவில் ஸ்டோக் பகுதியில் இருக்கும் உயரமான மலை ஆகும். இது இமயமலையின் லடாக் பகுதியில் அமைந்துள்ளது. அதிக உயரம் இருந்தபோதிலும், ஸ்டோக் காங்ரி ஒரு பிரபலமான மலையேற்ற சிகரமாகும். மேலும் உயரமான மலையேறுதலுக்கான ஆரம்ப தொழில்நுட்பமற்ற பயணமாக இது பெரும்பாலும் ஏறப்படுகிறது. இருப்பினும், ஸ்டோக் காங்க்ரியின் சிரமம் பெரும்பாலும் குறைத்து மதிப்பிடப்படுகிறது, மேலும் ஏறும் முன்னும் பின்னும் பழக வேண்டிய அவசியம் ஸ்டோக் காங்கிரியை நீடித்த சவாலாக ஆக்குகிறது.
ஜூலை மாதத்தின் கடைசியில் ஆகஸ்டு மாதத்திலும் இதன் உச்சியில் பனி இல்லாமல் இருக்கும். இச்சிகரத்தின் உச்சியில் ஏற மிகவும் எளிதான மற்றும் பிரபலமான வழி ஸ்டோக் பள்ளத்தாக்கு வழி ஆகும். ஆகஸ்டு மாதத்தில் ஸ்டோக் கிராமத்தில் மேய்ச்சல் நிலங்களாக இருக்கும். பிக்டன்(Bicton) கல்லூரியைச் சேர்ந்த 3 பேர் கொண்ட குழு 2002 மார்ச்/ ஏப்ரல் மாதத்தில் இதன் உச்சியை அடைந்ததே குளிர்காலத்தில் சிகர உச்சியை அடைந்த அதிகாரபூர்வமான சாதனை ஆகும்.
சான்று
பகுப்பு:ஜம்மு காஷ்மீர் புவியியல் தொடர்பான குறுங்கட்டுரைகள்
வெங்கடபதி ராயன்
இரண்டாம் வெங்கடன் அல்லது வெங்கடபதி ராயன், (கி.பி. 1586-1614) விஜயநகர அரசை ஆண்ட அரவிடு மரபின் மூன்றாவது அரசனாவான். ஸ்ரீரங்க தேவ ராயனுடைய கடைசித் தம்பியான இவன் ஆண்ட 30 ஆண்டுகளிலும், அரசின் வலு ஓரளவுக்கு மீட்கப்பட்டது. பீஜப்பூர், கோல்கொண்டா ஆகியவற்றின் சுல்தான்களை வெற்றிகரமாகச் சமாளித்து வந்தான். உள்நாட்டுக் குழப்பங்களையும் அடக்கிப் பொருளாதார மீட்சியையும் ஓரளவுக்கு ஏற்படுத்தினான். கிளர்ச்சி செய்த தமிழ் நாடு மற்றும் ஆந்திரத்தின் சில பகுதிகளைச் சேர்ந்த நாயக்கர்களையும் கட்டுப்பாட்டுக்குள் கொண்டுவந்தான்.
மேற்கோள்கள்
பகுப்பு:விஜயநகரப் பேரரசு பகுப்பு:1614 இறப்புகள் பகுப்பு:இந்தியப் பேரரசர்கள் பகுப்பு:தெலுங்கு மன்னர்கள்
குண்டிச்சா கோவில்
குண்டிச்சா கோயில், (ஒடியா: ଗୁଣ୍ଡିଚା ମନ୍ଦିର), இந்தியாவின் ஒடிசா மாநிலத்தில் உள்ள கோயில் நகரமான புரி நகரத்தில் அமைந்துள்ள ஒரு இந்துக் கோயிலாகும். ஆண்டுதோறும் புரி ஜெகன்னாதர் கோயில் தேரோட்டம் முடியும் இடமாக இக்கோயில் விளங்குகிறது.
கோவில்
ஜெகன்நாதரின் தோட்ட வீடு என்று அழைக்கப்படும் குண்டிச்சா கோயில், அனைத்து பக்கங்களிலும் சுவர்களால் சூழப்பட்ட ஒரு அழகான தோட்டத்தின் மையத்தில் உள்ளது. இது ஜகந்நாதர் கோயிலுக்கு சுமார் 3 கிலோமீட்டர்கள் (1.9 மைல்) தொலைவில் அமைந்துள்ளது. குண்டிச்சா கோயில் மற்றும் ஜெகந்நார் கோயில்கள், தேரோடும் வீதியின் இரு முனைகளில் அமைந்துள்ளது.
மணமேடு பகவதியம்மன் கோயில்
மணமேடு பகவதியம்மன் கோயில் தமிழ்நாட்டில் திருச்சிராப்பள்ளி மாவட்டம், மணமேடு என்னும் ஊரில் அமைந்துள்ள அம்மன் கோயிலாகும்.
குண்டிச்சா கோவில்
கோவில்
இக்கோயில் வெளிர் சாம்பல் மணற்கற்களைப் பயன்படுத்தி கலிங்க கட்டிடக் கலை நயத்தில் கட்டப்பட்டுள்ளது. இக்கோயில் வளாகம் கருவறை, சபா மண்டபம், திருவிழா மண்டபம் மற்றும் பிரசாத மண்டபம் என நான்கு கூறுகளை உள்ளடக்கியது. இக்கோயிலில் சிறிய சமையல் அறையும் கொண்டுள்ளது. [2] இந்த கோவில் ஒரு தோட்டத்திற்குள் அமைக்கப்பட்டுள்ளது, மேலும் இது "கடவுளின் கோடைகால தோட்டம்" அல்லது ஜகந்நாதரின் தோட்ட வீடு என்று அழைக்கப்படுகிறது.[3] தோட்டம் உட்பட முழு வளாகமும் ஒரு சுவரால் சூழப்பட்டுள்ளது.
மணமேடு பகவதியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
குண்டிச்சா கோவில்
கோவில்
கருவறையில் இரத்னவேதி என்று அழைக்கப்படும் ஒரு வெற்று மேடை (4 அடி (1.2 மீட்டர்) உயரமும், 19 அடி (5.8 மீ) நீளமும் கொண்டது, இங்கு ஆண்டு விழாக்களில் தெய்வத் திருமேனிகள் வைக்கப்படுகின்றன. கோயிலுக்கு இரண்டு வாயில்கள் உள்ளன. ரத யாத்திரையின் போது தெய்வங்கள் கோயிலுக்குள் நுழையும் முக்கிய வாயில் மேற்கு வாசல் ஆகும். நாகச்சன வாசல் எனப்படும் கிழக்கு வாசல் தெய்வங்கள் புறப்படுவதற்கு பயன்படுகிறது.
குண்டிச்சா கோயிலில் ஜெகநாதரை வழிபடும் 9 நாள் ரத யாத்திரையைத் தவிர, ஆண்டு முழுவதும் கோயில் காலியாகவே இருக்கும். நுழைவுக் கட்டணம் செலுத்திய பிறகு சுற்றுலாப் பயணிகள் கோயிலுக்குச் செல்லலாம். இந்த காலகட்டத்தில் வெளிநாட்டினர் கோவிலுக்குள் நுழைவது தடைசெய்யப்பட்டுள்ளது. இந்த கோவில் பூரி ஜகன்னாதர் கோவில் நிர்வாகத்தின் கீழ் உள்ளது.
மணமேடு பகவதியம்மன் கோயில்
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
குண்டிச்சா கோவில்
ரத யாத்திரை
புரி ரத யாத்திரையின் போது கிருஷ்ணன், பலராமர் மற்றும் சுபத்திரை ஆகியோர் தனித்தனி தேர்தளில் ஏறி ஜெகன்னாதர் கோயிலிருந்து,  3 கிலோ மீட்டர் நீளத்திற்கு ஊர்வலாக  குண்டிச்சா கோயிலுக்கு  வருவார்கள். முதல் நாள் தேர்களில் இருக்கும் தெய்வங்கள் இரண்டாம் நாள் குண்டிச்சா கோயிலுக்குள் நுழைகின்றன. அவர்கள் தொடர்ந்து ஏழு நாட்கள் குண்டிச்சா கோவிலில் தங்குகின்றனர்.
வெளி இணைப்புகள்
About Nabakalebara puri 2015 Odisha Cultures Temples in Odisha Odisha Festivals பகுப்பு:புரி மாவட்டம் பகுப்பு:ஒரிசாக் கோயில்கள்
மணமேடு பகவதியம்மன் கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை தேரோட்டம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆராகோனீசிய மொழி
ஆராகோனீசிய மொழி என்பது இந்தோ ஐரோப்பிய மொழிக்குடும்பத்தை சேர்ந்த ரோமானிய மொழிகளுள் ஒன்றாகும். இம்மொழி எசுப்பானியாவிலுள்ள ஆராகோனில் பேசப்படுகிறது. இம்மொழி ஏறத்தாழ பத்தாயிரம் முதல் முப்பதாயிரம் மக்களால் பேசப்படுகிறது. இம்மொழி இலத்தீன் எழுத்துக்களைக்கொண்டே எழுதப்படுகிறது.
மேலுதைப்பு
ஒரு பாய்மத்தில் (வாயு/ திரவம்) அமிழ்த்தப்பட்ட பொருளின் நிறைக்கு எதிராக அப்பாய்மத்தால் கொடுக்கப்படும் விசையே மேலுதைப்பு (Buoyancy) ஆகும். புவியீர்ப்பின் கீழுள்ள ஒரு பாய்மத்தின் ஆழத்துக்கேற்ற அமுக்க வித்தியாசமே இம்மேலுதைப்புக்குக் காரணமாக அமைகின்றது. P=hρg இன் படி ஆழம் அதிகரிக்க அமுக்கமும் அதிகரிக்கின்றது. இவ்வமுக்க வேறுபாடு காரணமாக பாய்மத்தில் அமிழ்த்தப்படும் பொருள் மேல்நோக்கிய ஆர்முடுகல் ஒன்றை எதிர்கொள்ளும். மேலுதைப்பு விசை கீழ் நோக்கிய ஈர்ப்பு விசைக்குச் சமப்படுமானால் பொருள் பாய்மத்தில் மிதக்கும். மேலுதைப்பு விசையானது பொருளால் இடம்பெயர்க்கப்பட்ட பாய்மத்தின் நிறைக்குச் சமனானதாக இருக்கும். இதன் காரணமாகவே பாய்மத்தை விட அடர்த்தி கூடிய (துளைகளற்ற) பொருள் அமிழ்கின்றது; அடர்த்தி குறைவான பொருள் மிதக்கிறது. பாய்மத்தை விட அடர்த்தி கூடிய பொருளெனில், அது இடம்பெயர்க்கும் பாய்மத்தின் நிறை பொருளின் நிறையை விடக் குறைவாகும், எனவே மேலுதைப்பு ஈர்ப்பு விசையை விடக் குறைவென்பதால் பொருள் அமிழ்கின்றது. மிதக்கும் பொருளில் இவ்விரு விசைகளும் சமப்படுமாறு பொருளின் ஒரு பகுதியே பாய்மத்தில் அமிழ்ந்திருக்கும்.
ஆர்க்கிமிடீசின் தத்துவம்
அமிழ்த்தப்பட்ட பொருட்களின் மீது தொழிற்படும் விசைக்கும் பொருளின் அடர்த்திக்கும் இடையிலான தொடர்பைக் கண்டறிந்து விளக்கிய விஞ்ஞானி ஆர்க்கிமிடீசு ஆவார். இவரின் தத்துவம் பின்வருமாறு:
இத்தத்துவத்தை வெளியிட்ட இவ்வறிவியலாளரை நினைவுகோரும் முகமாக இத்தத்துவத்துக்கு ஆர்க்கிமிடீசின் தத்துவம் என பெயரிடப்பட்டுள்ளது. இத்தத்துவத்தின் படி
ஆர்க்கிமிடீசின் தத்துவத்தைக் கொண்டு இயற்பியல் கணக்கீடுகளை மேற்கொள்வதற்கு பொருளின் மீது செயற்படும் சில விசைகளைப் புறக்கணிக்க வேண்டும். அவ்வாறு புறக்கணிக்கா விட்டால் கணக்கீடு சிக்கலடையும். சாதாரண நிலமையில் நீரில் இடப்படும் ஒரு பொருளின் மீது புவியீர்ப்பு, மேலுதைப்பு என்பவற்றுக்கு மேலதிகமாக நீரின் மேற்பரப்பு இழுவிசையும், வளிமண்டல அமுக்கமும் செயற்படும். மிக நுணுக்கமான ஆராய்ச்சிகளைத் தவிர பொதுவாக கணக்கீட்டில் பிரதான விசைகளான புவியீர்ப்பையும், மேலுதைப்பும் மாத்திரமே கருத்தில் கொள்ளப்படுகின்றது. ஆர்க்கிமிடிசின் தத்துவத்தைக் கொண்டு நீரில் அமிழ்த்தப்படும் ஒரு கல்லின் எடையையும், அதனால் இடம்பெயர்க்கப்படும் நீரையும் கொண்டு அக்கல்லின் அடர்த்தியையும் அக்கல்லின் மீது தொழிற்படும் மேலுதைப்பையும் காணலாம். உதாரணமாக 12 N எடையுடைய கல்லொன்று நீரில் இடப்பட்ட போது 300 cm3 நீரை இடம்பெயர்த்தால், கல்லின் மீது 300 cm 3* 1 gcm−3*1 kg/1000 g * 10 ms−2 = 3 N மேலுதைப்பு செயற்படும். கல்லானது முழுமையாக நீரில் அமிழ்வதால் அதன் அடர்த்தி = 1200 g/ 300 cm3 = 4 gcm−3. இது போல அடர்த்தி தரப்பட்டிருந்தால் பொருளின் எடையை உய்த்தறியக்கூடியதாக இருக்கும்.
பயலாலு
பயலாலு கர்நாடகா மாநிலத்திலுள்ள ராமநகரம் மாவட்டத்திலுள்ள ஒரு கிராமம் ஆகும். பெங்களூர்-மைசூர் நெடுஞ்சாலையில் பெங்களூர் நகரத்திலிருந்து ஒரு மணி நேர பயண தூரத்திலுள்ளது, 2011ல் இதன் மக்கள் தொகை 2300 ஆக இருந்தது என இந்திய மக்கள் தொகை கணக்கெடுப்பு கூறுகிறது.
மேலுதைப்பு
ஆர்க்கிமிடீசின் தத்துவம்
ஒரு பாய்மத்துக்குள் அமிழ்த்தபட்ட ஒரு பொருளின் எடை குறைவடைந்தது போல் இருக்கும். உதாரணமாக ஒரு கல்லைக் கயிற்றில் கட்டி நீருக்குள் அமிழ்த்தும் போது நிறை குறைவடைந்தது போல் உணரலாம். நீரினால் கல் மீதுள்ள மேலுதைப்பு கல்லின் நிறைக்கு எதிராகச் செயற்படுவதே இதற்குக் காரணமாகும். இவ்வாறு குறைவாகத் தோன்றும் நிறை தோற்ற நிறை என அழைக்கப்படும். இடம்பெயர்க்கப்பட்ட நீரின் கனவளவை அளக்க முடியா விட்டால் தோற்ற நிறைக் கோட்பாடைப் பயன்படுத்தி தேவையான கணியங்களைக் கண்டறியலாம்.
பயலாலு
இந்திய தொலைதூர விண்வெளி வலைப் பின்னல்
இந்திய விண்வெளி ஆராய்ச்சி அமைப்பு (இஸ்ரோ) ஒரு தொலைதூர விண்வெளி வலைப் பின்னல் (DSN) மையத்தினை பையாலாலுவில் அமைத்திருக்கிறது. பையாலாலுவின் அமைப்பு "சாசர்" வடிவிலிருப்பதால் ரேடியோ அதிர்வெண் தொந்தரவுகளை தடுக்கும் வண்ணமிருக்கிறது. இங்கு இருந்துதான் சந்திரயான்I பயணத்தினை ஆரம்பத்தில் கண்காணித்தனர்.
குறிப்புகள்
பகுப்பு:இந்திய விண்வெளித் திட்டங்கள்
மேலுதைப்பு
வளியின் மேலுதைப்பு
வளியும் ஒரு பாய்மம் என்பதால் வளியாலும் மேலுதைப்பு வழங்கப்படும் எனினும் வளியின் அடர்த்தி மிகவும் குறைவென்பதால் பொதுவாக நாம் அதைப் புறக்கணிக்கின்றோம். வளியின் அடர்த்தி கிட்டத்தட்ட 1.2 kgm−3 ஆகும். (ஒப்பீட்டுக்காக நீரின் அடர்த்தி= 1000 kgm−3) மிகவும் அடர்த்தி குறைந்த பொருட்களைக் கருதும் போது வளியின் மேலுதைப்பைக் கவனத்தில் எடுத்தல் அவசியமாகும். வளியை விட அடர்த்தி கூடிய பொருட்கள் புவியீர்ப்பின் கீழ் விழும். வளியை விட சிறிதளவே அடர்த்தி கூடிய பொருட்கள் மெதுவாகவே கீழே விழும் (உதாரணமாக பஞ்சு, காற்றால் நிரப்பப்பட்ட பலூன்). வெற்றிடத்தில் மேலுதைப்பு இல்லாததால் அனைத்து பொருட்களும் ஒரே வேகத்துடனேயே விழுகின்றன. வளியை விட அடர்த்தி குறைந்த பொருட்கள் வளியின் மேலுதைப்பு காரணமாக மேலே எழுகின்றின. உதாரணமாக அடர்த்தி குறைந்த வாயுக்களான ஐதரசன், ஹீலியம் ஆகியவற்றால் நிரப்பப்பட்ட பலூன்கள் புவியீர்ப்புக்கு எதிராக மேலே எழுகின்றன.
வெளி இணைப்புக்கள்
பகுப்பு:இயற்பியல் பகுப்பு:விசைகள்
அம்பறாத் தூணி
அம்பறாத் தூணி என்பது அம்புகளை வைத்திருக்கும் குழாய் போன்ற அமைப்புடைய கொள்கலன் ஆகும். அம்பெய்துபவர் தன் தோளுக்குப் பின்னால் இருந்து அம்பை எடுக்க வசதியாக, அம்பறாத்தூணியைப் பொதுவாக உடலுடன் இணைத்துக் கொள்வார்.
பகுப்பு:ஆயுதங்கள் பகுப்பு:விற்கலை
தாமன் வானூர்தி நிலையம்
தாமன் வானூர்தி நிலையம் (Daman Airport) என்பது இராணுவ விமான தளம். இது இந்திய ஒன்றிய பகுதியான தாத்ரா & நாகர் ஹவேலி மற்றும் தாமன் & தியூவில் உள்ள தாமனில் அமைந்துள்ளது. இது இந்தியக் கடலோர காவல்படை விமான நிலையமாகவும் பொதுமக்கள் விமானங்களுக்கு ஏடிசி மற்றும் நிறுத்தும் வசதிகளை வழங்குகிறது.
வரலாறு
தாமன் விமான நிலையம் 1950களில் போர்த்துகேய இந்திய அரசால் நிறுவப்பட்டது. போர்த்துகீசிய இந்தியா விமானச்சேவை ஆகஸ்ட் 29, 1955 அன்று தாமானுக்கு விமானச் சேவை நடவடிக்கைகளைத் தொடங்கியது. இந்த நிறுவனம் தாமனைக் கோவா, தியூ மற்றும் கராச்சியுடன் 1961 வரை இணைத்துச் சேவையாற்றியது. இந்திய வான்படை இந்நிலையத்தினை தமது கட்டுப்பாட்டில் டிசம்பர் 1961இல் கொண்டுவந்தபோது போர்த்துகீசிய இந்தியா விமானச்சேவை தனது சேவையினை நிறுத்தியது.
இந்தியக் கடலோர காவல்படை தனது முதல் டோர்னியர் படைப்பிரிவை 1987 ஜனவரியில் தாமனில் நிறுத்தியது. அதன்பின்னர் 1987 அக்டோபரில் முதல் முழு விமான நிலையத்தினை அமைத்தது.
அமைப்பு
இடது|thumb| விமான நிலையத்தின் வரைபடம் தாமன் விமான நிலையத்தில் இரண்டு குறுக்கிடும் அஸ்பால்ட் ஓடுபாதைகள் உள்ளன.
முக்கிய ஓடுபாதை 03/21 5910 (1801 மீ) அடி நீளமும் 45 மீ அகலமும் கொண்டது. இரண்டாம் நிலை ஓடுபாதை 10/28 3284 அடி (1001 மீ) நீளமும் 25 மீ அகலமும் கொண்டது. விமான நிலைய கண்காணிப்பு ராடார் (ஏ.எஸ்.ஆர்), துல்லிய அணுகுமுறை பாதை காட்டி (பிஏபிஐ), டாப்ளர் மிக அதிக அதிர்வெண் ஓம்னிடிரெக்ஷனல் ரேடியோ ரேஞ்ச் (டி.வி.ஓ.ஆர்) - தூர அளவீட்டுக் கருவி (டி.எம்.இ) மற்றும் திசை அல்லாத பெக்கான் (என்.டி.பி) ஆகியவை வழிசெலுத்தல் உதவிகளாக உள்ளன.
இந்திய கடலோர காவல்படை விமான நிலையம்
இந்த நிலையம் அதன் நிர்வாக மற்றும் செயல்பாட்டுக் கட்டுப்பாட்டின் கீழ் இரண்டு படைப்பிரிவுகளைக் கொண்டுள்ளது.
இந்த நிலையம் வடமேற்கு கடற்கரையில் கடல்சார் உளவு மற்றும் SAR செயல் எல்லையினை கொண்டுள்ளது. டோர்னியர் மற்றும் சேடக் விமானங்கள் கரையோரத்தில் செயல்படும் கடமைகளுக்காகத் தாமனிலிருந்து பிரிக்கப்பட்டுள்ளன. சாகச நடவடிக்கைகளை நடத்துவது ஒரு வழக்கமான அம்சமாகும். இதற்காக இந்த நிலையத்தில் ஒரு இலகு ரக விமானம் மற்றும் ஒரு பவர் கிளைடர் ஒதுக்கப்பட்டுள்ளது. தேசிய கடற்படை மாணவர்கள் விமான நிலையத்தில் பயிற்சி மேற்கொள்கின்றனர்.
விமான நிறுவனங்கள் மற்றும் இடங்கள்
தற்பொழுது திட்டமிடப்பட்ட வணிக விமானச் சேவை இந்நிலையத்திலிருந்து இல்லை.